ເທີກີ ວ່າ ​ຕົນຈະບໍ່ ທຳການໂຈມຕີ ທາງພາກພື້ນດິນ ຕໍ່ກຸ່ມລັດອີສລາມ ຕາມລຳພັງ 
ສະພາ​ແຫ່ງ​ຊາດ ຂອງເທີກີ ໄດ້ອະນຸມັດ​ໃຫ້ ​ທຳການໂຈມຕີ ທາງທະຫານ ໃນຊີເຣຍ ແລະອີຣັກ ແຕ່ວ່າກອງກຳລັງຂອງເທີກີ ຍັງບໍ່ທັນໄດ້ເອົາ ບາດກ້າວດັ່ງກ່າວ ຕໍ່ພວກຫົວຮຸນ​ແຮງເທື່ອ.
ເທີກີ ກ່າວວ່າ ປະເທດອື່ນໆຈະຄາດຫວັງ ໃຫ້ຕົນທຳການໂຈມຕີ ທາງພາກພື້ນດິນ ຕໍ່ພວກຫົວຮຸນແຮງກຸ່ມລັດອີສລາມ ໃນຊີເຣຍ ດ້ວຍຕົວເອງຕາມລຳພັງ ບໍ່ໄດ້ ທ່ານ Mevlut Cavusoglu ລັດຖະມົນຕີການຕ່າງປະເທດເທີກີ ໄດ້ກ່າວໃນກອງປະຊຸມຖະແຫລງຂ່າວ ຮ່ວມກັບເລຂາທິການໃຫຍ່ ອົງການ NATO ທ່ານ Jens Stoltenberg ໃນວັນພະຫັດມື້ນີ້ ວ່າ ກຳລັງມີການໂຈດຂານກັນຢ່າງໃຫຍ່ ກ່ຽວກັບການປະກອບສ່ວນ ຂອງເທີກີ ໃນການສູ້ລົບກັບພວກຫົວຮຸນແຮງນັ້ນ ເທີກີ ກຳລັງປະເຊີນໜ້າກັບການກົດດັນ ໃຫ້ເຂົ້າແຊກແຊງ ຢູ່ໃນ ເມືອງ Kobani ຂອງຊີເຣຍ ທີ່ມີອີກຊື່ນຶ່ງວ່າ Ayn al-Arab ຕັ້ງຢູ່ຕົງຂ້າມກັບຊາຍແດນ ເທີກີ ບ່ອນທີ່ພວກກຸ່ມລັດອີສລາມ ໄດ້ສູ້ລົບກັບພວກນັກລົບຂອງຊາວເຄີດເປັນເວລາ ຫຼາຍໆອາທິດແລ້ວ ສະພາແຫ່ງຊາດຂອງເທີກີ ໄດ້ອະນຸມັດໃຫ້ທຳການໂຈມຕີທາງທະຫານ ໃນຊີເຣຍແລະ ອີຣັກ ແຕ່ວ່າກອງກຳລັງຂອງເທີກີ ຍັງບໍ່ທັນໄດ້ເອົາບາດກ້າວດັ່ງກ່າວ ຕໍ່ພວກຫົວຮຸນແຮງເທື່ອ ທ່ານ Stoltenberg ໄດ້ກ່າວວ່າ ພວກກຸ່ມລັດອີສລາມນັ້ນ ເປັນໄພຂົ່ມຂູ່ຕໍ່  ແລະ ທ່ານ Stoltenberg ກ່າວວ່າ: ໃນຂະນະດຽວກັນນີ້ ການໂຈມຕີທາງອາກາດທີ່ນຳພາໂດຍສະຫະລັດນັ້ນ ກໍດຳເນີນສືບຕໍ່ ໄປໃນວັນພະຫັດມື້ນີ້ ທີ່ເມືອງ Kobani ແຕ່ເຖິງແມ່ນວ່າ ມີການໂຈມຕີດັ່ງກ່າວນັ້ນກໍຕາມ ແຕ່ກຸ່ມສິ້ງຊອມສິດທິມະນຸດຊີເຣຍ ທີ່ມີສຳນັກງານຢູ່ອັງກິດ ກໍກ່າວວ່າ ບັດນີ້ ພວກຫົວຮຸນ ແຮງກຸ່ມລັດອີສລາມ ໄດ້ຄອບຄອງຫຼາຍກວ່າ ນຶ່ງສ່ວນສາມຂອງເມືອງແລ້ວ